kirjaamo@lvm.fi

Viite: Lausuntopyyntö

ANVIAN LAUSUNTO TIETOYHTEISKUNTAKAAREN LUONNOKSESTA

# Johdanto

Anvia kiittää mahdollisuudesta esittää näkemyksensä Tietoyhteiskuntakaaren lakimuutosehdotukseen.

Lisäksi olemme Finnet-ryhmän lausunnossa mukana, jossa on lausuttu Finnet-ryhmälle yhteisistä asioista. Tämä lausunto keskittyy antenni-television toiminnan sääntelyyn, jota muut Finnet-ryhmän yhtiöt eivät harjoita. Lausunnossamme esitämme lisänäkemyksiämme lähinnä niihin asioihin, joita toivomme kehitettävän edelleen.

# Markkinaehtoiset taajuusmaksut

Ehdotuksen mukaan vain julkisen palvelun kanavat (tällä hetkellä: Ylen kanavat, MTV3, Nelonen ja Fox) saisivat olla kanavanipuissa, joissa on nykyisen kaltaiset taajuusmaksut. Kaikki muut kanavat, eli loput vapaasti jaettavat kanavat (kuten Sub, Jim, Liv ja Ava) sekä kaikki maksu-tv kanavat joutuisivat korotetun taajuusmaksun kanavanippuihin.

Kuluttajien tasapuolisen kohtelun vuoksi olisi kuitenkin hyvä, että taloudet, joilla ei ole mahdollisuutta kaapeli-televisioon eikä internet-televisioon, voisivat saada loputkin vapaasti jaettavat televisiokanavat sekä maksu-televisiokanavat ulottuvilleen edullisesti. Esitämme harkittavaksi, että markkinaehtoisia taajuusmaksuja ei sovellettaisi millekään antenni-television kanavanipulle, ennenkuin maksu-tv-toiminnan taloudellinen kantokyky parantuu huomattavasti nykyisestä.

# VIII osa 5. luku: Suojaus ja suojauksenpurkujärjestelmät

Ehdotamme yhden kortin periaatetta vain valtakunnallisille antenni-tv maksu-tv operaattoreille. Mahdollisille alueellisille pienille maksu-tv operaattoreille järjestely tulee niin kalliiksi, että se tekee toiminnan tappiolliseksi. Tällä hetkellä DNA:n ja PlusTV:n lisäksi Anvia harjoittaa aleellista antenni-.tv verkon maksu-tv toimintaa. Anvian alueellisessa antenni-tv verkossa on ruotsalaisten kanavien lisäksi Kristiinankaupungin ja Närpiön kanavat.

# Lisätietoja

Tarvittaessa lisätietoja aiheesta antavaa:

* Marianne Hynninen, marianne.hynninen@anvia.fi, puh. 040 5486195.

Toivomme, että näkemyksemme voidaan ottaa huomioon lakia päivitettäessä. Jatkamme mielellämme edelleen yhteistyötä muun muassa tietoyhteiskuntakaaren puitteissa.

Seinäjoella 13.5.2013

Anvia Oyj

Marianne Hynninen

TV:n liiketoimintajohtaja